NER หมดสภาพ! เปิดเทรดวันแรกหลุดจอง 14% มาที่ 2.22 บาท
NER หมดสภาพ! เปิดเทรดวันแรกหลุดจอง 14% มาที่ 2.22 บาท โดยเปิดที่ 2.22 บ. จาก IPO 2.58 บาท ล่าสุด ณ เวลา 10.00 น. ราคาอยู่ที่ 2.24 บาท ลบ 0.34 บาท หรือ 13.18% สูงสุดที่ระดับ 2.38 บาท ต่ำสุดที่ระดับ 2.22 บาท มูลค่าการซื้อขาย 262.10 ล้านบาท
7 พ.ย. 2561

ผู้สื่อข่าวรายงานว่า ราคาหุ้น บริษัท นอร์ทอีส รับเบอร์ จำกัด (มหาชน) หรือ NER ณ เวลา 10.00 น. ราคาอยู่ที่ 2.22 บ. จาก IPO 2.58 บาท ล่าสุด ณ เวลา 10.00 น. ราคาอยู่ที่ 2.24 บาท ลบ 0.34 บาท หรือ 13.18% สูงสุดที่ระดับ 2.38 บาท ต่ำสุดที่ระดับ 2.22 บาท มูลค่าการซื้อขาย 262.10 ล้านบาท
ทั้งนี้ NER เข้าซื้อขายในวันนี้ (7 พ.ย.61) เป็นวันแรก โดย IPO ที่ 2.58 บาท โดยบริษัท แอสเซท โปร แมเนจเม้นท์ จำกัด เป็นที่ปรึกษาทางการเงิน และ บมจ. หลักทรัพย์ โนมูระ พัฒนสิน เป็นผู้จัดการการจัดจำหน่ายและรับประกันการจำหน่าย
อนึ่ง NER ประกอบธุรกิจผลิตและจำหน่ายผลิตภัณฑ์จากยางพารา ได้แก่ ยางแผ่นรมควัน ยางแท่ง และยางผสม เพื่อจำหน่ายไปยังผู้ผลิตในอุตสาหกรรมยานยนต์และกลุ่มผู้ค้าคนกลาง ทั้งในประเทศและต่างประเทศ อาทิ จีน สิงคโปร์ ฮ่องกง และมาเลเซีย เป็นต้น ซึ่งบริษัทได้รับอนุญาตเป็นผู้ผลิตและส่งออกยางพาราไปยังนอกราชอาณาจักร โดยมีสัดส่วนรายได้จากการจำหน่ายสินค้าในประเทศต่อต่างประเทศ โดยมีสัดส่วนรายได้จากการจำหน่ายสินค้าในประเทศ 60% และต่างประเทศ 40% ของรายได้จากการขายสินค้า
 